सरकारी मिडल स्कूलों में मुख्य अध्यापक लगाए जाएं:जीएसटीयू
फाजिल्का|सरकारी मिडलस्कूलों में मास्टर कैडर के पदों में से मुख्य अध्यापक के पद पदोन्नत करने और हाई स्कूलों में प्रतिशत मुख्य अध्यापकों के पद मास्टर कैडर में से तरक्की के द्वारा भरने के महत्व पूर्ण सुझाव ठोस दलीलों के साथ गवर्नमेंट स्कूल टीचर्स यूनियन, पंजाब द्वारा डायरेक्टर स्कूल्स सुखदेव काहलों के साथ हुई मीटिंग में यूनियन नेताओं द्वारा रखे गए।
जानकारी देते प्रांतीय महासचिव बलकार वलटोहा ने बताया कि यह मीटिंग प्रांतीय प्रधान शीतल चाहल के नेतृत्व में हुई। यूनियन नेताओं ने सुझाव दिया गया कि यदि सरकार मिडल स्कूलों में मुख्य अध्यापकों की अलग पोस्टें नहीं दे सकती तो मौजूदा पोस्टों में से ही हरेक स्कूल में एक पोस्ट बतौर मुख्य अध्यापक प्रमोट कर ली जाये। इसके अलावा हाई स्कूलों में मुख्य अध्यापकों की सीधी भर्ती की 25 प्रतिशत पोस्टें काफी देर से नहीं भरीं गई, इस कारण यह पोस्टें भी तरक्की के द्वारा भरीं जाए जिससे मास्टर कैडर को तरक्की का मौका मिल सके।
इन मांगों पर डायरेक्टर ने रचनात्मक रवैया अपनाते कार्यवाही का पूरा भरोसा दिया। इस मौके रणबीर ढिल्लों, सुरिन्दर पुआरी, प्रवीन, केवल रंधावा, नवीन जीरा, जसविन्द,गमदूर, मनदीप, नीरज कश्यप, हरदेव, जगदीश समेत अन्य नेता भी उपस्थित थे।
डायरेक्टर स्कूलस के साथ बैठक करते हुए विभिन्न अध्यापक यूनियन।
hin_Deva hin_Deva hin_Deva hin_Deva hin_Deva